EkBass/fiwiki-20250220-pages-articles huggingface dataset:
Ruudat

Ruudat (Ruta) on kasvisuku ruutakasvien heimossa ja ruutakasvien tyyppisuku. Siihen kuuluu kymmenen lajia, jotka kasvavat alkuperäisenä Välimeren alueen maissa. Tunnetuimpia lajeista on alun perin Kaakkois-Euroopassa kasvava, maustekasvina viljelty tuoksuruuta. == Ruutalajeja == * välimerenruuta (Ruta chalepensis) * tuoksuruuta (ruutakasvi, viiniruuta) (Ruta graveolens) * gomeranruuta (Ruta microcarpa) * tirajananruuta (Ruta oreojasme) * kanarianruuta (Ruta pinnata) * Ruta angustifolia * Ruta corsica * Ruta lamarmorae * Ruta lindsayi * Ruta montana == Lähteet == == Aiheesta muualla == * Finto: Kassu – Kasvien suomenkieliset nimet: Ruta * Suomen Lajitietokeskus: Ruudat – Ruta Luokka:Ruutakasvit
Citycenter (kauppakeskus)

Citycenter on kauppakeskus Helsingin ydinkeskustassa rautatieasemaa vastapäätä. Osa kauppakeskuksesta sijoittuu asematunneliin ja suurempi osa Makkaratalossa oleviin, vuonna 2013 saneerattuihin tiloihin. Kauppakeskuksessa on noin 60 liikettä, muun muassa Lidl, Tokmanni, Fazer Café, Normal, Arnolds, Saiturinpörssi ja Elixia. Toiseen kerrokseen avattiin 2017 joulukuussa ravintola-alue. Citycenterissä oli ennen myös Anttilan tavaratalo. == Katso myös == * City-Center ==Lähteet== ==Aiheesta muualla== *Citycenterin kotisivut Luokka:Helsingin kauppa- ja ostoskeskukset Luokka:Kluuvi
Kombretumit

Kombretumit (Combretum) on kasvisuku kombretumikasvien (Combretaceae) heimossa ja sen tyyppisuku. Siihen kuuluu 280 lajia, joilla on pantrooppinen levinneisyys. == Lajeja == Seuraavilla kombretumilajeilla on suomenkielinen nimi:Finto: Kassu – Kasvien suomenkieliset nimet: CombretumSuomen Lajitietokeskus: Kombretumit – Combretum Viitattu 21.3.2021. * piikkikombretum (Combretum aculeatum) * hikkakombretum (Combretum bracteosum) * korvakombretum (Combretum hereroense) * rautakombretum (Combretum imberbe) * koukkuköynnös (Combretum indicum, syn. Quisqualis indica) * silkkikombretum (Combretum molle) * tulikombretum (Combretum paniculatum) == Lähteet == Luokka:Combretaceae
Citycenter

Citycenter voi viitata seuraaviin asioihin: *Citycenter, kauppakeskus Helsingin keskustassa *City-Center, Viljo Revellin laatima yleissuunnitelma Helsingin keskustaan
Setrelat

Setrelat (Cedrela) on kasvisuku, joka kuuluu mahonkikasvien (Meliaceae) heimoon. Setreloihin kuuluu 19 lajia. == Lajeja == * Cedrela fissilis – brasiliansetrela * Cedrela lilloi – boliviansetrela * Cedrela montana – vuorisetrela * Cedrela oaxacensis – meksikonsetrela * Cedrela odorata – punasetrela (sikaarilaatikkopuu) * Cedrela salvadorensis – salvadorinsetrela * Cedrela sinensis – kiinansetrela = Toona sinensis – kiinantoonapuu * Cedrela tonduzii – costaricansetrela Finto: Kassu – Kasvien suomenkieliset nimet: Cedrela == Lähteet == == Aiheesta muualla == * Suomen Lajitietokeskus: Setrelat – Cedrela Luokka:Mahonkikasvit
Toonapuut

Toonapuut (Toona) on kasvisuku, joka kuuluu mahonkikasvien heimoon. Sukuun kuuluu viisi lajia. Setrelat (Cedrela) ovat toonapuiden lähisukulaisia. == Lajeja == * australiantoonapuu (Toona australis, syn. T. ciliata var. australis) * filippiinientoonapuu (Toona calantas) * jaavantoonapuu (Toona ciliata) * kiinantoonapuu (Toona sinensis, myös T. chinensis) * indonesiantoonapuu (Toona sureni) Finto: Kassu – Kasvien suomenkieliset nimet: Toona == Lähteet == Luokka:Mahonkikasvit
Akerolat

Akerolat (Malpighia) on kasvisuku akerolakasvien heimossa ja heimon tyyppisuku. Siihen kuuluu 108 lajia, joita esiintyy pääosin trooppisessa Amerikassa. Lajeista eräitä hyödynnetään hedelmäpuina ja myös huonekasveina, muun muassa barbadoksenakerolaa eli barbadoskirsikkaa (Malpighia glabra). Suku on nimetty 1600-luvulla eläneen italialaisen Marcello Malpighin mukaan. == Lähteet == == Aiheesta muualla == * Finto: Kassu – Kasvien suomenkieliset nimet: Malpighia Luokka:Akerolakasvit
Eskalloniat

Eskalloniat (Escallonia) on kasvisuku, joka kuuluu heimoon Escalloniaceae. Suvussa on 41 etelä- ja keskiamerikkalaista lajia. Eskallonioihin sisältyvät muun muassa huonekasveina kasvatetut lajit punaeskallonia (Escallonia rubra) ja neidoneskallonia (Escallonia virgata). == Lajeja == * Escallonia alpina * eskallonia (Escallonia bifida) * Escallonia florida * Escallonia illinita * Escallonia myrtilloides * Escallonia revoluta * punaeskallonia (Escallonia rubra) * Escallonia serrata * neidoneskallonia (Escallonia virgata) == Lähteet == == Aiheesta muualla == * Finto: Kassu – Kasvien suomenkieliset nimet: Escallonia Luokka:Escalloniales
Emiliat

Emiliat (Emilia) on kasvisuku, joka kuuluu asterikasvien (Asteraceae) heimoon. Suvussa on 128 lajia, joita esiintyy tropiikissa ja subtropiikissa. Lajeihin sisältyy muun muassa yksivuotisena koristekasvina kasvatettu emilia (Emilia coccinea). == Emilialajeja == * emilia (Emilia coccinea) * Emilia fosbergii * valvattiemilia (Emilia sonchifolia) == Lähteet == == Aiheesta muualla == * Suomen Lajitietokeskus: Emiliat (Emilia) * Finto: Kassu – Kasvien suomenkieliset nimet: Emilia Luokka:Asterikasvit
Marjukat (kasvisuku)

Marjukat eli kehrämöt (Euryops) on kasvisuku, joka kuuluu asterikasvien heimoon. Suvussa on noin sata lajia, joita kasvaa Etelä-Afrikassa, Itä- Afrikassa ja Arabiassa. Siihen sisältyy muun muassa yksivuotisena koristekasvina kasvatettu kesämarjukka (Euryops chrysanthemoides). == Lajeja == * pensaskehrämö (Euryops brownei) * kesämarjukka (Euryops chrysanthemoides) * kibonkehrämö (Euryops dacrydioides) * rönsykehrämö (Euryops prostratus) == Lähteet == == Aiheesta muualla == * Finto: Kassu – Kasvien suomenkieliset nimet: Euryops Luokka:Asterikasvit
Hiutalepensaat

Hiutalepensaat (Breynia) on kasvisuku, joka kuuluu heimoon Phyllanthaceae. Siihen sisältyy muun muassa huonekasvina kasvatettu hiutalepensas (Breynia disticha). == Lajeja == * Breynia androgyna, syn. Sauropus androgynus * hiutalepensas (Breynia disticha) == Lähteet == == Aiheesta muualla == * Finto: Kassu – Kasvien suomenkieliset nimet: Breynia *
Tohtorinpuut

Tohtorinpuut (Bursera) on kasvisuku, joka kuuluu tohtorinpuukasvien eli burserakasvien (Burseraceae) heimoon. Se on tohtorinpuukasvien tyyppisuku, johon sisältyy muun muassa huonekasvina kasvatettu tärpättitohtorinpuu (Bursera simaruba). Suvussa on 120 lajia, jotka kasvavat alkuperäisenä Amerikassa, Yhdysvalloista Brasiliaan. == Lajeja == * tuoksutohtorinpuu (Bursera fagaroides) * Bursera graveolens * Bursera gummifera * meksikontohtorinpuu (Bursera jorullensis) * Bursera microphylla * tärpättitohtorinpuu (Bursera simaruba) * Bursera tomentosa == Lähteet == == Aiheesta muualla == * Suomen Lajitietokeskus: Tohtorinpuut (Bursera) * Finto: Kassu – Kasvien suomenkieliset nimet: Tohtorinpuut (Bursera) * ITIS: Bursera * United States Department of Agriculture (USDA): Bursera * Global Biodiversity Information Facility (GBIF): Bursera * Pherobase: Floral volatiles of Genus Bursera Luokka:Tohtorinpuukasvit
Mirhapuut

Mirhapuut eli mirhamit (Commiphora) on kasvisuku, joka kuuluu tohtorinpuukasvien eli burserakasvien (Burseraceae) heimoon. Mirhapuihin kuuluu maailmanlaajuisesti yli 200 lajia. Sukuun sisältyy muun muassa lääkekasveina käytetyt lajit mekanmirhapuu (Commiphora gileadensis) ja afrikanmirhapuu (Commiphora myrrha), jonka pihka on tunnetuin mirhamin lähde. == Lajeja == * afrikanmirhapuu (Commiphora africana) * kenianmirhapuu (Commiphora baluensis) * somalianmirhapuu (Commiphora campestris) * karhomirhapuu (Commiphora edulis) * tansanianmirhapuu (Commiphora eminii) * mekanmirhapuu (Commiphora gileadensis) * madagaskarinmirhapuu (Commiphora humbertii) * etiopianmirhapuu (Commiphora kua) * afrikanmirhapuu eli mirhami (Commiphora myrrha) * namibianmirhapuu (Commiphora saxicola) * kiilumirhapuu (Commiphora schimperi) Huom. kahdelle eri lajille on annettu sama suomenkielinen nimi afrikanmirhapuu. == Lähteet == == Aiheesta muualla == * Suomen Lajitietokeskus: Mirhapuut (Commiphora) * Finto: Kassu – Kasvien suomenkieliset nimet: Commiphora * ITIS: Commiphora * United States Department of Agriculture (USDA): Commiphora * Flora of Pakistan: Commiphora * Global Biodiversity Information Facility (GBIF): Commiphora Luokka:Tohtorinpuukasvit
Pitsilehdet

Pitsilehdet (Fittonia) on kasvisuku, joka kuuluu akanttikasvien (Acanthaceae) heimoon. Siihen sisältyy muun muassa huonekasvina kasvatettu pitsilehti (Fittonia verschaffeltii), josta on useita viljelylajikkeita. == Lähteet == Luokka:Akanttikasvit
Panamapalmut

Panamapalmut (Carludovica) on kasvisuku, joka kuuluu panamapalmukasvien (Cyclanthaceae) heimoon. Siihen sisältyy muun muassa huonekasvina kasvatettu panamapalmu (Carludovica palmata). == Lähteet == == Aiheesta muualla == * Finto: Kassu – Kasvien suomenkieliset nimet: Carludovica Luokka:Pandanales
Gesneriat

Gesneriat (Gesneria) on kasvisuku, joka kuuluu gesneriakasvien (Gesneriaceae) heimoon. Se on gesneriakasvien tyyppisuku. Gesnerioihin kuuluu 57–86 lajia, muun muassa huonekasvina kasvatettu gesneria (Gesneria cuneifolia). == Lähteet == Luokka:Gesneriakasvit
Tulikit

Tulikit (Gloxinia) on kasvisuku, joka kuuluu gesneriakasvien (Gesneriaceae) heimoon. Siihen sisältyy muun muassa huonekasvina kasvatettu tulikki (Gloxinia sylvatica tai Seemannia sylvatica). Sukua ei pidä nimensä perusteella sekoittaa lähisukuisiin gloksinioihin (Sinningia). == Lähteet == Luokka:Gesneriakasvit
Aurinkokellot

Aurinkokellot (Chrysothemis) on kasvisuku, joka kuuluu gesneriakasvien (Gesneriaceae) heimoon. Siihen sisältyy muun muassa huonekasvina kasvatettu aurinkokello (Chrysothemis pulchella). Aurinkokelloihin kuuluu yhdeksän lajia. Niitä esiintyy Amerikassa, Antilleilla sekä Keski- ja Etelä-Amerikan trooppisella vyöhykkeellä Etelä-Meksikosta Brasiliaan. == Lähteet == Luokka:Gesneriakasvit
Haaremiyrtit

Haaremiyrtit (Turnera) on kasvisuku, joka kuuluu passiokasveihin (Passifloraceae) tai heimoon Turneraceae. Siihen sisältyy muun muassa lääkekasvina kasvatettu amerikanhaaremiyrtti (Turnera diffusa). == Aiheesta muualla == * Finto: Kassu – Kasvien suomenkieliset nimet: Turnera Luokka:Passiokasvit
Siveydenpuut

Siveydenpuut (Vitex) on kasvisuku, joka kuuluu huulikukkaiskasvien (Lamiaceae) heimoon. Siihen sisältyy muun muassa lääke- ja huonekasvina kasvatettu siveydenpuu (Vitex agnus-castus). == Lajeja == * siveydenpuu eli munkinsiveydenpuu (Vitex agnus-castus) * keniansiveydenpuu (Vitex keniensis) * Vitex lucens * Vitex negundo * Vitex rotundifolia * tansaniansiveydenpuu (Vitex strickeri) * Vitex trifolia == Lähteet == == Aiheesta muualla == * Finto: Kassu – Kasvien suomenkieliset nimet: Vitex * Suomen Lajitietokeskus: Siveydenpuut – Vitex Luokka:Huulikukkaiskasvit
Rautaoksat

Rautaoksat (Caryopteris) on kasvisuku, joka kuuluu huulikukkaiskasvien (Lamiaceae) heimoon. Siihen sisältyy muun muassa huonekasvina kasvatettu rohtorautaoksa (Caryopteris incana). == Lähteet == == Aiheesta muualla == * Finto: Kassu – Kasvien suomenkieliset nimet: Caryopteris Luokka:Huulikukkaiskasvit
Maahumalat

Maahumalat (Glechoma) on huulikukkaiskasvien heimoon kuuluva kasvisuku. Siihen kuuluu seitsemän lajia, joita kasvaa alkuperäisenä Euroopassa ja Aasiassa. Suomessa kasvaa yksi sukuun kuuluva laji, maahumala (Glechoma hederacea), jota käytetään myös koristekasvina. == Lajit == * Glechoma biondiana * Glechoma grandis * maahumala eli rohtomaahumala (Glechoma hederacea) * Glechoma hirsuta * Glechoma longituba * Glechoma sardoa * Glechoma sinograndis * Glechoma × pannonica == Lähteet == Luokka:Huulikukkaiskasvit
Belladonnat

Belladonnat (Atropa) on kasvisuku, joka kuuluu koisokasvien (Solanaceae) heimoon. Siihen sisältyy viisi lajia, joita esiintyy alkuperäisinä Länsi- Euroopasta Luoteis-Afrikkaan ja Länsi-Aasiaan. Suvun tyyppilaji ja tunnetuin laji on muun muassa lääkekasvina aiemmin käytetty belladonna eli italianbelladonna (Atropa belladonna). == Lähteet == == Aiheesta muualla == * Finto: Kassu – Kasvien suomenkieliset nimet: Atropa * Suomen Lajitietokeskus: Belladonnat – Atropa Luokka:Koisokasvit
Alkannat

Alkannat (Alkanna) on kasvisuku, joka kuuluu lemmikkikasvien (Boraginaceae) heimoon. Siihen sisältyy muun muassa lääke- ja värikasvina kasvatettu värialkanna (Alkanna tinctoria). Luokka:Lemmikkikasvit
Palsternakat

Palsternakat (Pastinaca) on kasvisuku, joka kuuluu sarjakukkaiskasvien heimoon. Sukuun sisältyy muun muassa juureksena tunnettu palsternakka. == Lajeja == * Pastinaca hirsuta * Pastinaca kochii * Pastinaca lucida * Pastinaca pimpinellifolia * palsternakka eli euroopanpalsternakka (Pastinaca sativa) ** ruokapalsternakka (P. sativa var. sativa) ** karvapalsternakka (P. sativa var. sylvestris) == Lähteet == == Aiheesta muualla == * Finto: Kassu – Kasvien suomenkieliset nimet: Pastinaca * Suomen Lajitietokeskus: Palsternakat – Pastinaca Luokka:Sarjakukkaiskasvit
Piparjuuret

Piparjuuret (Armoracia) on kasvisuku, joka kuuluu ristikukkaiskasvien heimoon. Siihen sisältyy muun muassa mauste- ja lääkekasvina käytetty piparjuuri (Armoracia rusticana). == Lajit == Piparjuuriin luokitellaan kolme lajia:BrassiBase: Armoracia Viitattu 5.12.2024. * Armoracia macrocarpa * piparjuuri eli maustepiparjuuri (Armoracia rusticana) * Armoracia sisymbrioides == Lähteet == == Aiheesta muualla == * Suomen Lajitietokeskus: Piparjuuret – Armoracia Luokka:Ristikukkaiskasvit
Pullokurpitsat

Pullokurpitsat (Lagenaria) on kasvisuku, joka kuuluu kurkkukasvien (Cucurbitaceae) heimoon. Siihen sisältyy muun muassa hyötykasvina kasvatettu pullokurpitsa (Lagenaria siceraria). == Lajeja == * pullokurpitsa eli kalebassi (Lagenaria siceraria) * kuulapullokurpitsa (Lagenaria sphaerica) == Lähteet == == Aiheesta muualla == * Finto: Kassu – Kasvien suomenkieliset nimet: Lagenaria * Suomen Lajitietokeskus: Pullokurpitsat – Lagenaria Luokka:Kurkkukasvit
Karvaskurkut

Karvaskurkut (Momordica) on kasvisuku, joka kuuluu kurkkukasvien (Cucurbitaceae) heimoon. Siihen sisältyy muun muassa koristekasvina ja huonekasvina kasvatettu karvaskurkku (Momordica charantia). Suvussa on kaikkiaan 50 enimmäkseen trooppista lajia.Plants of the World Online 2021: Momordica L. Viitattu 14.11.2021. == Lajeja == * Momordica balsamina * karvaskurkku eli palsamikarvaskurkku (Momordica charantia) * Momordica cochinchinensis * Momordica dioica * kärsäkarvaskurkku (Momordica rostrata) * piikkikarvaskurkku (Momordica spinosa) == Lähteet == == Aiheesta muualla == * Finto: Kassu – Kasvien suomenkieliset nimet: Momordica * Suomen Lajitietokeskus: Karvaskurkut – Momordica Luokka:Kurkkukasvit
Norsunkorvat

Norsunkorvat (Coccoloba) on kasvisuku, joka kuuluu tatarkasvien (Polygonaceae) heimoon. Siihen sisältyy muun muassa huonekasvina kasvatettu norsunkorva (Coccoloba uvifera). == Lähteet == Luokka:Tatarkasvit
Vaniljat

Vaniljat (Vanilla) on kasvisuku, joka kuuluu kämmekkäkasvien (Orchidaceae) heimoon. Siihen sisältyy muun muassa mausteena kasvatettu trooppinen orkidea vanilja (Vanilla planifolia). Vaniljojen sukuun kuuluu reilut sata lajia. Vaniljat ovat kiipeileviä, ruohovartisia köynnöksiä, jotka voivat kasvaa joitakin metrejä pitkiksi. Vaniljoilla on ilmajuuria ja lehti jokaisessa varren nivelkohdassa. Lehdet ovat suuria, lyhytruotisia sekä möyheitä. Kukinto on terttu, jossa on muutamia tai monia kukkia. Kukat ovat usein isoja ja petalit sekä sepalit keskenään samanlaisia. == Lajeja == * Vanilla albida * Vanilla aphylla * Vanilla mexicana * Vanilla odorata * Vanilla palmarum * vanilja (Vanilla planifolia) * lumovanilja (Vanilla pompona) ** siipilumovanilja (V. pompona subsp. grandiflora) * Vanilla tahitensis == Lähteet == == Aiheesta muualla == * Suomen Lajitietokeskus: Vaniljat – Vanilla Luokka:Kämmekkäkasvit
Isokostukset

Isokostukset eli kostukset (Costus) on kasvisuku, joka kuuluu heimoon kostuskasvit. Suvussa on 99 lajia, joita esiintyy tropiikissa Amerikassa, Afrikassa ja itäisessä Aasiassa. == Lajeja == * rohtokostus (Costus afer) * tulikostus (Costus cuspidatus) * valkokostus (Costus dubius) * mahlakostus (Costus guanaiensis) * gaboninkostus (Costus tappenbeckianus) Tulikostus on huonekasvina kasvatettu laji. == Lähteet == == Aiheesta muualla == * Finto: Kassu – Kasvien suomenkieliset nimet: Costus * Suomen Lajitietokeskus: Isokostukset – Costus Luokka:Kostuskasvit
Ruostekukat

Ruostekukat (Crocosmia) on kasvisuku, joka kuuluu kurjenmiekkakasvien (Iridaceae) heimoon. Siihen sisältyy muun muassa leikkokukkana kasvatettu risteymälaji tarharuostekukka (Crocosmia × crocosmiiflora). == Lähteet == == Aiheesta muualla == * Finto: Kassu – Kasvien suomenkieliset nimet: Crocosmia * Suomen Lajitietokeskus: Ruostekukat – Crocosmia Luokka:Kurjenmiekkakasvit
Tuonenkielot

Tuonenkielot (Aspidistra) on kasvisuku, joka kuuluu parsakasvien (Asparagaceae) heimoon. Siihen sisältyy muun muassa huonekasvina kasvatettu tuonenkielo (suutarinkielo eli issikka) (Aspidistra elatior). == Lähteet == Luokka:Parsakasvit
Sarviaaloet

Sarviaaloet (Gasteria) on kasvisuku, joka kuuluu heinäpuukasvien (Xanthorrhoeaceae) tai soihtukasvien (Asphodelaceae) heimoon. Siihen sisältyy muun muassa huonekasvina kasvatettu täpläsarviaaloe (Gasteria bicolor). == Lajeja == * dyynisarviaaloe (Gasteria acinacifolia) * kokkasarviaaloe (Gasteria carinata) * rohtosarviaaloe (Gasteria lingua) * kiiltosarviaaloe (Gasteria nitida) * täpläsarviaaloe (Gasteria obliqua tai Gasteria bicolor) == Lähteet == == Aiheesta muualla == * Finto: Kassu – Kasvien suomenkieliset nimet: Gasteria * Suomen Lajitietokeskus: Sarviaaloet – Gasteria Luokka:Soihtukasvit
Soihtuliljat

Soihtuliljat (Kniphofia) on kasvisuku, joka kuuluu soihtukasvien (Asphodelaceae), aiemmin heinäpuukasvien (Xanthorrhoeaceae) heimoon. Suvussa on noin 70 Afrikassa alkuperäisenä kasvavaa lajia. Niihin sisältyy muun muassa monivuotisena koristekasvina kasvatettu hehkusoihtulilja (Kniphofia uvaria). == Soihtuliljalajeja == * tummasoihtulilja (Kniphofia brachystachya) * ripsisoihtulilja (Kniphofia hirsuta) * etiopiansoihtulilja (Kniphofia pumila) * helosoihtulilja (Kniphofia thomsonii) * hehkusoihtulilja (Kniphofia uvaria) Suomen Lajitietokeskus: Soihtuliljat – Kniphofia == Lähteet == Luokka:Soihtukasvit
Keijunliljat

Keijunliljat (Gloriosa) on kasvisuku, joka kuuluu myrkkyliljakasvien (Colchicaceae) heimoon. Sukuun kuuluu yksitoista lajia. Siihen sisältyy muun muassa huonekasvina kasvatettu keijunlilja (Gloriosa superba). == Lajeja == * kiertolilja (Gloriosa modesta, syn. Littonia modesta) * keijunlilja (Gloriosa superba) == Lähteet == == Aiheesta muualla == * Finto: Kassu – Kasvien suomenkieliset nimet: Gloriosa * Suomen Lajitietokeskus: Keijunliljat – Gloriosa * ITIS: Gloriosa * United States Department of Agriculture (USDA): Gloriosa * Flora of China: Gloriosa Luokka:Myrkkyliljakasvit
Kasuariinat

Kasuariinat (Casuarina) on kasvisuku, joka kuuluu kasuariinakasvien (Casuarinaceae) heimoon. Se on heimon tyyppisuku. Kasuariinoihin kuuluu 14 lajia, joita esiintyy alkuperäisinä Kaakkois-Aasiassa, Australiassa ja Oseaniassa. Lajeihin sisältyy muun muassa leikkokasvina käytetty jouhikasuariina. == Lajeja == * jokikasuariina (Casuarina cunninghamiana) * jouhikasuariina (Casuarina equisetifolia) * suokasuariina (Casuarina glauca) * riippakasuariina (Casuarina stricta) → nykyisin Allocasuarina verticillata suvussa kasuariiniot. == Lähteet == == Aiheesta muualla == * Finto, Kassu – Kasvien suomenkieliset nimet: Kasuariinat (Casuarina) * Suomen Lajitietokeskus: Kasuariinat – Casuarina * ITIS: Casuarina * United States Department of Agriculture (USDA): Casuarina * Flora of China: Casuarina
Tähkälieot

Tähkälieot eli riidenlieot (Lycopodium) on kasvisuku, joka kuuluu sanikkaisiin ja liekokasvien heimoon. Suku on heimon tyyppisuku. Catalogue of Lifen mukaan tähkäliekoihin kuuluu nykyisin seitsemän lajia. Suvun laajemmassa rajauksessa lajeja on 51.Plants of the World Online: Lycopodium L. Viitattu 13.9.2023. Tässä luokituksessa liekokasvit on jaettu ainoastaan kolmeen sukuun ja tähkäliekoihin yhdistettäisiin muun muassa hakoliekojen (Dendrolycopodium), suomuliekojen eli keltaliekojen (Diphasiastrum) ja otaliekojen (Spinulum) suvut. == Lajeja == Pohjoismaissa ja Suomessa esiintyy yksi tähkäliekolaji: * katinlieko (Lycopodium clavatum) ** etelänkatinlieko, metsäkatinlieko (L. clavatum subsp. clavatum) ** pohjankatinlieko (L. clavatum subsp. monostachyon, syn. L. lagopus) Muualla maailmassa esiintyviä tähkäliekoja: * Lycopodium diaphanum * Lycopodium hygrophilum * Lycopodium japonicum * konuhakolieko (Lycopodium obscurum tai Dendrolycopodium obscurum) * Lycopodium papuanum * Lycopodium pullei * Lycopodium venustulum * Lycopodium vestitum Varsinkin vanhemmissa lähteissä myös riidenlieko (Spinulum annotinum, syn. Lycopodium annotinum) on laskettu kuuluvaksi tähän sukuun. == Lähteet == == Aiheesta muualla == * ITIS: Lycopodium * United States Department of Agriculture (USDA): Lycopodium * Flora of China: Lycopodium Luokka:Liekokasvit
Suomulieot

Suomulieot eli aiemmin keltalieot (Diphasiastrum) on kasvisuku, joka kuuluu sanikkaisiin ja liekokasvien heimoon. Siihen kuuluu 23 lajia, joista valtaosa kasvaa pohjoisella pallonpuoliskolla.World Ferns: Diphasiastrum Viitattu 21.11.2020. == Suomuliekolajeja == Pohjoismaissa ja myös Suomessa kasvavat seuraavat suomuliekotaksonit: * tunturilieko (Diphasiastrum alpinum) * keltalieko (Diphasiastrum complanatum) ** kangaskeltalieko (D. complanatum subsp. complanatum) ** pohjankeltalieko (D. complanatum subsp. montellii) * harjulieko eli harjukeltalieko (Diphasiastrum tristachyum) * nummilieko eli nummikeltalieko (Diphasiastrum ×zeilleri) Kelta-, harju- ja nummilieko muodostavat lähisukuisten lajien ryhmän, keltaliekoryhmän. Muita lajeja: * hyrrälieko (Diphasiastrum digitatum) * madeiranlieko tai madeirankeltalieko (Diphasiastrum madeirense) == Lähteet == == Aiheesta muualla == * Finto: Kassu – Kasvien suomenkieliset nimet: Diphasiastrum Luokka:Liekokasvit
The Mythical Man-Month

The Mythical Man-Month on Fred Brooksin esseekokoelma ohjelmistotuotannosta ja projektinhallinnasta. Kirjalla on merkittävä osa ohjelmistokehityksen kehittymisessä ja sitä kutsutaan alan klassikkokirjallisuudeksi. Kirjaa kutsutaan ohjelmistokehityksen raamatuksi, koska "jokainen lainaa sitä, muutama lukee sen ja harva noudattaa sitä". Brooks kertoo kirjassa kokemuksistaan IBM S/360:n kehityksestä. Kirja on julkaistu vuonna 1975 ja korjattu painos 1982 ja hiukan laajennettuna vuonna 1995. Brooks on kirjoittanut aihetta käsittelevän kirjoituksen No Silver Bulletc.nott.ac.uk, joka sisältyy teoksen vuoden 1995 painokseen. Brooks muun muassa erottelee ohjelman ja tuotteen: * tuote voidaan ajaa, testata ja korjata * tuote on käytettävissä useissa ympäristöissä useilla datajoukoilla * pitää olla testattu * dokumentoitu Brooksin säännöt: # ohjelma ei ole tuote eikä järjestelmä # tekijöiden lisääminen viivästymisen korjaamiseen vain viivästyttää lisää # suunnittele heittäväsi yksi (versio) pois; teet niin kuitenkin # toisen version vaikutus: ylisuuri ominaisuuslista ensimmäisen version puutteiden korjaamiseksi Brooksin mukaan ohjelmistoprojektin epäonnistumisen syitä ovat: * optimismi (kaikki toimii kuten pitää): epätäydellisyydet ja virheet tulevat esiin vasta toteutusvaiheessa * aikatauluarvioiden vaikeus * työn tekemisen ja edistymisen ero (effort vs. progress) * aikataulun seurannan puute * aikatauluviiveet aiheuttavat ihmisten lisäämistä: suurissa projekteissa lisätekijät aiheuttavat lisää kommunikoinnin tarvetta, joka dominoi työn tekemistä sen edistymisen kustannuksella ==Lähteet== == Aiheesta muualla == * ICS 121 Lecture Notes Luokka:Ohjelmistotuotanto Luokka:Esseet Luokka:Vuoden 1975 kirjat Luokka:Yhdysvaltalaiset tietokirjat
Johann Heinrich Wedekind

Johann Heinrich Wedekind (15. elokuuta 1674 Rääveli (nyk. Tallinna) t. Lyypekki Karen Schönwälder,Roger Bartlett: Tallinn, Kleine Geschichte, Google Books s. 142 – 1736The German Lands and Eastern Europe: Essays on the History of their Social (Google Books)) oli Ruotsissa ja myöhemmin Pietari Suuren hovissa toiminut saksalainen muotokuvamaalari ja jäljentäjä. == Elämä == Wedekind oli Ernst Wilhelm Londicerin oppilas. 1698 hän meni Ruotsin hovin palvelukseen, seuraavana vuonna Lyypekkiin ja sitten Rääveliin, missä hän avioitui. Vuonna 1719 toimi maalarina ensisijaisesti Ruotsissa ja sai mainetta kuningas Kaarle XII:n, korkeiden sotilaiden ja tunnettujen julkisuuden henkilöiden muotokuvamaalarina. Hän oleskeli välillä Narvassa ja sai sitten 1720 tsaari Pietari Suurelta kutsun saapua Pietariin.Lexikon Baltischer Künstler Vuodesta 1732 hän toimi kadettikunnan piirtäjänä. == Lähteet == Luokka:Virolaiset taidemaalarit Luokka:Saksalaiset taidemaalarit Luokka:Vuonna 1674 syntyneet Luokka:Vuonna 1736 kuolleet
James Pond (videopeli)

James Pond: Underwater Agent on Vectordeanin kehittämä tasohyppelypeli, joka on julkaistu vuonna Amigalle, Atari ST:lle ja Sega Mega Drivelle. Pelissä ohjataan agenttikala James Pondia erilaisissa tehtävissä veden alla. Jaksojen nimet ovat väännöksiä James Bond -elokuvien nimistä. Viimeisessä jaksossa vastassa on vihollinen nimeltä Dr. Maybe (vrt. Dr. No). Peli on tasohyppelymäinen, mutta Pond on melkein koko ajan vedessä, joten varsinaista hyppimistä ei pelissä hirveästi ole (vedenpinnan yläpuolella Pond voi sätkiä ja hypellä). == Vastaanotto == Peli sai Amiga Format -lehden arvostelussa arvosanan 90 %. Mikrobitin Jukka Tapanimäki antoi pelin Amiga-versiolle 84 pistettä sadasta.Mikrobitti 2/1991, sivu 56 == Lähteet == == Aiheesta muualla == * Luokka:Vuoden 1990 videopelit Luokka:Acorn Archimedes -pelit Luokka:Amiga-pelit Luokka:Atari ST -pelit Luokka:Sega Mega Drive -pelit
HipHop Virtual Machine

HipHop Virtual Machine (lyhyesti HHVM) on avoimen lähdekoodin ympäristö Hack- ja PHP-kielillä toteutettujen sovellusten ajamiseen. HHVM käyttää ajonaikaista kääntämistä (Just In Time) tavukoodiksi. Alkuperäiset kehittäjät olivat Jason Evans, Keith Adams ja Drew Paroski. HHVM:n kehityksen aloitti Facebook seuraajana kehittämälleen HPHPc:lle. Facebook pyrkii siirtymään Hack-kieleen ja vuonna 2018 julkaistavan HHVM-version ennakoidaan olevan viimeinen, joka tukee PHP 5:ttä. == Lähteet == == Aiheesta muualla == * Projektin kotisivut * HHVM Facebookin sivuilla Luokka:Vapaat ohjelmistot Luokka:Virtuaalikoneet
Hack (ohjelmointikieli)

Hack on HipHop Virtual Machinelle suunniteltu ohjelmointikieli, joka on tehty taaksepäin yhteensopivaksi PHP:n kanssa. Hackin on kehittänyt Facebook, joka on siirtänyt omat ohjelmansa PHP:ltä Hackille. Hack on toteutettu OCaml:lla. Kielen ovat kehittäneet Bryan O’Sullivan, Julien Verlaguet ja Alok Menghrajani tehokkaammaksi vaihtoehdoksi PHP:lle. Kielen tyyppijärjestelmä sallii siirtymisen asteittain dynaamisesta tyypityksestä kohti staattista tyypitystä. Yhdeksi PHP:n haittapuoleksi mainitaan sen epäsäännöllisyydet, jotka Hackissa on korjattu. == Lähteet == == Aiheesta muualla == * Viralliset kotisivut * Projektin lähdekoodit githubilla Luokka:Ohjelmointikielet
Jussi Pullinen

Jussi Pullinen (s. 1982 Riihimäki) on suomalainen toimittaja, kolumnisti, kirjailija ja Tampereen yliopiston journalistiikan vierailijaprofessori vuosina 2017–2018. Pullinen on koulutukseltaan valtiotieteiden maisteri Helsingin yliopistosta. Hän on käynyt Sanoman toimittajakoulun peruskurssin vuosina 2007–2008. Pullisen erikoistumisalue on digitaalinen journalismi. Vuonna 2019 Pullinen julkaisi kirjan Mitä meille tapahtui?. Se oli tietokirjallisuuden Finlandia -ehdokas vuonna 2020. ==Lähteet== ==Aiheesta muualla== * Luokka:Helsingin Sanomien toimittajat Luokka:Suomalaiset kolumnistit Luokka:Vuonna 1982 syntyneet Luokka:Elävät henkilöt
Vantaan moskeija

Vantaan moskeija () on Vantaan Länsimäessä sijaitseva turkkilainen moskeija. Vantaan moskeija on yksi Suomen Islamilaisen Diyanet Yhdyskunnan moskeijoista ja se toimii moskeijarakennuksen lisäksi kulttuurikeskuksena. Vantaan lisäksi yhdyskunnan moskeijoita löytyy muun muassa Lahdesta, Porista sekä myös Turusta. Yhdistyksen taustalla on Turkin uskonnollisten asioiden virasto Diayanet, joka on käyttänyt 2010-luvulla puoli miljardia dollaria moskeijoiden rakentamiseen Euroopassa, Aasiassa ja Afrikassa. Viraston toiminta on ollut aatteellisesti lähellä Muslimiveljeskuntaa. == Katso myös == * Islam Suomessa == Lähteet == Luokka:Suomen moskeijat Luokka:Vantaan rakennukset ja rakennelmat Luokka:Uskonto Vantaalla Luokka:Länsimäki
Xiaomi Redmi 1S

Xiaomi Redmi 1S on Xiaomin 1. toukokuuta 2014 julkaisema älypuhelin, jossa on esiasennettuna Android 4.3 "Jellybean" -käyttöjärjestelmä Xiaomin MIUI- käyttöliittymällä. == Tekniset tiedot == ===Muotoilu=== Xiaomi Redmi 1S -älypuhelimessa on 4,7-tuumainen näyttö HD-resoluutiolla. ===Fyysiset osat=== Laitteesta löytyy Qualcomm Snapdragon 400 8228-prosessori. Laitteessa on 1 Gigatavu RAM-muistia ja 8 Gigatavua sisäistä muistia. Puhelimen muisti on laajennettavissa enintään 64 Gigatavun microSD-kortilla. ====Kamerat ja multimedia==== Laitteessa on 8 Megapikselin takakamera. Etukameran tarkkuus on puolestaan 1,6 Megapikseliä. Videokuvaus voidaan tehdä 1080p (Full HD) -resoluutioilla. === Ohjelmisto === Julkaisuhetkellä laitteessa oli esiasennettuna Android 4.3 "Jellybean" Xiaomin MIUI-käyttöliittymällä. == Lähteet == https://www.phonearena.com/phones/Xiaomi-Redmi-1S_id8769 Luokka:Xiaomin matkapuhelimet Luokka:Android-pohjaiset laitteet Luokka:Vuoden 2014 matkapuhelimet
Xiaomi Redmi 2

Xiaomi Redmi 2 on Xiaomin 4. tammikuuta 2015 julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä Xiaomin MIUI- käyttöliittymällä. == Tekniset tiedot == ===Muotoilu=== Xiaomi Redmi 2 -älypuhelimessa on 4,7-tuumainen näyttö HD-resoluutiolla. ===Fyysiset osat=== Laitteesta löytyy Qualcomm Snapdragon 410 8916-prosessori. Laitteessa on 1 Gigatavu RAM-muistia ja 8 Gigatavua sisäistä muistia. Puhelimen muisti on laajennettavissa enintään 64 Gigatavun microSD-kortilla. ====Kamerat ja multimedia==== Laitteessa on 8 Megapikselin takakamera. Etukameran tarkkuus on puolestaan 2 Megapikseliä. Videokuvaus voidaan tehdä 1080p (Full HD) -resoluutioilla 30fps. === Ohjelmisto === Julkaisuhetkellä laitteessa oli esiasennettuna Android 4.4.4 "KitKat" Xiaomin MIUI-käyttöliittymällä. == Lähteet == https://www.phonearena.com/phones/Xiaomi-Redmi-2_id9045 Luokka:Xiaomin matkapuhelimet Luokka:Android-pohjaiset laitteet Luokka:Vuoden 2015 matkapuhelimet
Crisis? What Crisis?

__NOTOC__ Crisis? What Crisis? on brittiläisen pop rock -yhtye Supertrampin neljäs studioalbumi. Albumi julkaistiin 14. syyskuuta 1975. Albumi debytoi Yhdysvalloissa Billboard 200 -listan sijalle 44. Yhdistyneessä kuningaskunnassa se nousi Britannian albumilistan sijalle 20. == Kappaleet == == Kokoonpano == * Roger Hodgson - pää- ja taustalaulu, akustinen kitara (1, 2, 9, 10), sähkökitara (1-3, 5-7, 9), akustinen piano (4), Wurlitzer- sähköpiano (6), harmooni (10), sello (7), marimba (6), flageoletti (2), sähkösitar (1, 2) * Rick Davies - pää- ja taustalaulu, akustinen piano (3, 5, 7, 8), Wurlitzer-sähköpiano (7), Hammond-urut (2, 3, 6, 10), syntetisaattorit (1, 2, 4, 6, 8, 9), cembalo (4, 6, 10), huuliharppu (2), * Bob Siebenberg - rummut, lyömäsoittimet * Dougie Thomson - bassokitara * John Anthony Helliwell - saksofonit (3, 5, 8), klarinetti (7, 10), taustalaulu == Arvostelut == * Allmusic: == Lähteet == Luokka:Vuoden 1975 albumit Luokka:Supertrampin albumit Luokka:Vuoden 1975 albumit Luokka:Supertrampin albumit
George Cruikshank

George Cruikshank (1792–1878) oli englantilainen pilapiirtäjä ja kuvittaja. Hän tuli kuuluisaksi The Scourge -pilalehdessä julkaistuista piirroksistaan, joissa hän karrikoi sijaishallitsijaa, tulevaa kuningasta Yrjö IV:tä. Hän kuvitti muun muassa Charles Dickensin romaanit Oliver Twist ja Sketches by Boz. Myöhemmällä iällä hän ryhtyi raittiusaatteen levittäjäksi ja piirsi aiheesta vuonna 1847 julkaistun sarjan The Bottle. Taiteellisen uransa aluksi Cruikshank piirsi poliittisia pilakuvia, mutta siirtyi myöhemmin leikilliseen tapa- ja kansanelämänkuvaukseen. Luonnekuvauksen osuvuudessa hänen teoksensa voidaan rinnastaa William Hogarthin samantapaisiin kuviin ja huumorin hyvänsävyisyydessä niiden edellekin. Cruikshank oli myöskin taitava kirjankuvittaja ja kuvitti Charles Dickensin, Oliver Goldsmithin ja Walter Scottin teoksia.Cruikshank, George, Tietosanakirja osa 2, palsta 80, Tietosanakirja Osakeyhtiö 1909 G. W. Reid on julkaissut 1873 Cruikshankin teosten täydellisen kolmiosaisen luettelon Complete catalogue of the engraved works of George Cruikshank.Cruikshank, George, Nordisk familjebok, Uggleupplagan. 3. palsta 915 Myös Cruikshankin isä Isaac Cruikshank ja hänen veljensä Isaac Robert Cruikshank (miniatyyrimaalari, 1790−1856) olivat karikatyyripiirtäjiä, tosin vähemmän merkittäviä. ==Suomeksi ilmestynyt teos jossa Cruikshankin kuvitus == * Charles Dickens, Oliver Twist: romaani (The adventures of Oliver Twist), suom. Maini Palosuo, Helsinki: Otava 1954 ja 1965 ==Lähteet== ==Aiheesta muualla== Luokka:Brittiläiset pilapiirtäjät Luokka:Englantilaiset kuvataiteilijat Luokka:Vuonna 1792 syntyneet Luokka:Vuonna 1878 kuolleet Luokka:Englantilaiset kuvittajat
Nicholas Culpeper

Nicholas Culpeper (1616–1654) oli englantilainen lääkäri, jolla oli suuri vaikutus yrttien lääkinnällisessä käytössä. Hänen teoksessaan London Pharmacopeia (1654) kuvatut yrttilääkkeet olivat laajasti käytössä monien sukupolvien ajan. Hänen laaja yrttikasvionsa The English Physician, tunnetaan myös nimellä The Complete Herbal, on vuodelta 1651. Culpeper uskoi kasvien ulkonäön kertovan myös niiden lääketieteellisestä merkityksestä. Tuohon aikaan hänen teoriansa hyväksyttiin sellaisenaan.Peter McHoy & Pamela Westland: Yrttiaapinen – Perusopas yrteistä ja niiden käytöstä, Könemann 2000, ISBN 3-8290-2419-3, s. 9–10. ==Lähteet== == Aiheesta muualla == Luokka:Englantilaiset lääkärit Luokka:Vuonna 1616 syntyneet Luokka:Vuonna 1654 kuolleet
James Currie

James Currie FRS (1756–1805) oli skotlantilainen lääkäri, joka otti käyttöön kylmävesihoidon potilaidensa kuumeen alentamiseksi. Siihen asti oli uskottu korkean kuumeen olevan parantumiselle hyödyllistä, mikä johti useiden potilaiden kuolemaan. Currie taas uskoi, että potilaan kehon lämpötila olisi pidettävä niin lähellä normaalia kuin mahdollista. Kylmävesihoidot edistivät monen sairauden paranemista, ja niiden myötä otettiin käyttöön myös kuumemittari. ==Lähteet== Luokka:Skotlantilaiset lääkärit Luokka:Vuonna 1756 syntyneet Luokka:Vuonna 1805 kuolleet
Filarete

Filarete tai Averulino (oik. Antonio di Pietro Averlino, noin 1400–1469/1470) oli italialainen renessanssikauden arkkitehti ja kuvanveistäjä.Otavan Suuri Ensyklopedia, Hakemisto-osa 1. Otava 1982, s. 8451. Hän suunnitteli Sforzinda- nimisen ihannekaupungin ja innosti muutkin aikakauden italialaiset arkkitehdit työskentelemään kaupunkisuunnittelun parissa. Sforzindaa ei ole kuitenkaan toteutettu. Filarete oli syntyjään firenzeläinen. Paavi Eugenius IV tilasi Filareteltä pääovet Rooman Konstantinuksen basilikaan. Ne valmistuivat vuonna 1445. Kun basilika purettiin 1500-luvun alkuvuosina, säästettiin Filareten oviksi sanotut pronssiset ovet. Nykyisin ne ovat Pietarinkirkossa narthexin eli esihallin pääsisäänkäynnin ovinaThe Filarete Door. Web Archive 2007 (Saint Peter's Basilica.org). Viitattu 12.10.2017.. Taidehistoriallisesti ovet osoittavat, että Filarete edusti vielä osittain keskiajan ja Bysantin taideihanteitaHelen Roeder, 'The Borders of Filarete's Bronze Doors to St. Peters'. Journal of the Warburg and Courtauld Institutes, Vol. 10, (1947), s. 150–153.. ==Lähteet== == Aiheesta muualla == Luokka:1400-vuosikymmenellä syntyneet Luokka:Vuonna 1469 kuolleet Luokka:Italialaiset kuvanveistäjät Luokka:Renessanssiarkkitehdit Luokka:Italialaiset arkkitehdit Luokka:Renessanssiarkkitehdit
Anastasia Huppmann

Anastasia Huppmann (16. marraskuuta 1988 Tver, Neuvostoliitto) on venäläis- itävaltalainen pianisti. Huppmann syntyi Venäjällä ja aloitti pianonsoiton opiskelun 5-vuotiaana. Hän soitti omia sävellyksiään televisiossa jo 7-vuotiaana ja 8-vuotiaana hän voitti ensimmäisen pianokilpailunsa. Hän täydensi opintojaan professori Vladimir Daichin johdolla Rostovin Rahmaninov- konservatoriossa ja professori Thomas Kreuzbergerin johdolla Wienin konservatoriossa. Hän jatkoi opiskelua Hannoverin Musiikki-akatemiassa. Huppmann on osallistunut mm. professoreiden Karl-Heinz Kämmerling, Paul Badura-Skoda, Aquiles Delle Vigne, Lev Naumov, Boris Petrushansky, Dmitri Bashkirov ja Lev Shugomin mestarikursseille. Huppmann on palkittu useissa pianokilpailuissa, muun muassa: Huppmann on konsertoinut Ukrainassa, Venäjällä, Itävallassa, Ranskassa, Puolassa, Espanjassa, Italiassa ja Aasiassa. == Lähteet == Luokka:Vuonna 1988 syntyneet Luokka:Elävät henkilöt Luokka:Venäläiset pianistit Luokka:Itävaltalaiset pianistit
Thalwil

Thalwil on kaupunki Sveitsissä Zürichin kantonissa. Siellä oli vuoden 2016 lopulla 17 789 vakinaista asukasta. == Maantiede == Thalwil sijaitsee Zürichinjärven länsirannalla kymmenkunta kilometriä Zürichistä etelään. Lännessä kunta rajoittuu Sihljokeen. == Liikenneyhteydet == Thalwil sijaitsee moottoritie A3:n varrella. Thalwil on rautateiden risteysasema. Sieltä lähtee neljä rautatietä: * rantarata pohjoiseen, Kilchbergin kautta Zürichiin * rata Zimmerbergin pohjatunnelin kautta pohjoiseen, Zürichiin * rantarata etelään, Pfäffikoniin ja * rata Zimmerbergin tunnelin kautta lounaaseen, Zugiin. == Lähteet == * === Viitteet === == Aiheesta muualla == * Luokka:Zürichin kantonin kunnat Luokka:Sveitsin kaupungit
Gas (täsmennyssivu)

Gas tai GAS voi tarkoittaa jotain seuraavista: * Gas, muusikko ** Gas (albumi), albumi * GNU Assembler * Gas, vuoden 1981 komediafilmi * Gas, vuoden 1940 maalaus
Aleksi Honka

Aleksi Honka (s. 27. maaliskuuta 1993 Jyväskylä) on suomalainen pelaajauransa lopettanut jääkiekkopuolustaja. Hän pelasi urallaan pääasiassa Suomen ja Ranskan alasarjoissa, mutta myös 18 ottelua Ranskan pääsarjassa. ==Ura== Honka on Diskoksen kasvatti. Hän siirtyi kaudeksi 2008–2009 JYPin C-nuoriin. Kaudella 2010–2011 Honka toimi seuran B-nuorten varakapteenina. Kaudeksi 2011–2012 hän siirtyi kasvattajaseuransa Diskoksen A-nuorten I-divisioonajoukkueeseen. Kaudeksi 2012–2013 Honka siirtyi sarjatasoa ylemmäs Saimaan Pallon A-nuorten SM-liigajoukkueeseen. Hän nousi joukkueen varakapteeniksi. Honka oli SaiPan tehokkain puolustaja tehoilla 6+13=19. Kaudeksi 2014–2015 Honka palasi kotikaupunkiinsa ja siirtyi vuoden mittaisella sopimuksella Mestis-joukkue JYP-Akatemiaan. Hänen tulokaskautensa toi 45 runkosarjaottelussa tehot 5+3=8 ja kuudessa playoff-ottelussa kaksi syöttöpistettä. Kaudella 2015–2016 Honka pelasi Akatemian ohella myös viisi ja kaudella 2016–2017 neljä ottelua lainalla Suomi-sarjajoukkue D-Kiekossa. Jälkimmäisellä kaudella Akatemia menetti karsintojen päätteeksi sarjapaikkansa ja lopetti lopulta toimintansa. Honka siirtyi kaudeksi 2017–2018 vuoden mittaisella sopimuksella Ranskan Ligue Magnusin Chamonix HC:hen. Hän teki miesten pääsarjadebyyttinsä kauden avauskierroksella 12. syyskuuta 2017 Rouen Hockey Élitea vastaan. Honka pelasi 18 runkosarjaottelua tehden kaksi syöttöpistettä, kunnes hän joutui jättämään Chamonixin joulukuussa 2017. Kuusi päivää myöhemmin Hongan ilmoitettiin siirtyvän sarjatasoa alemmas FFHG Division 1:n Remparts de Toursiin. Toukokuussa 2018 hän teki joukkueen kanssa vuoden mittaisen jatkosopimuksen. Honka oli kaudella 2018–2019 Toursin tehokkain puolustaja tehoilla 4+11=15. Kaudeksi 2019–2020 Honka palasi Suomeen ja siirtyi vuoden mittaisella sopimuksella Suomi-sarjajoukkue Kiekko- Espooseen. Hän ei ole pelannut ammattilaisena tuon kauden jälkeen. ==Perhe== Hongan isoveli Valtteri sekä pikkuveljet Julius ja Anttoni ovat pelanneet myös jääkiekkoa. Heistä Julius pelasi kaudella 2018–2019 puolustajana NHL-seura Dallas Starsin organisaatiossa ja Anttoni pelaa puolustajana JYPin SM- liigajoukkueessa. Hänellä on myös Carolina Hurricanesin NHL-varaus vuodelta 2019 Valtteri Honka pelasi hyökkääjänä alemmissa sarjoissa. Veljesten isä Matti Honka pelasi omalla urallaan II-divisioonaa Lohi-Kiekossa. ==Tilastot== 2014–2015 JYP-Akatemia Mestis 45 5 3 8 55 6 0 2 2 2 2015–2016 D-Kiekko Suomi- sarja 5 1 1 2 0 – – – – – JYP-Akatemia Mestis 47 4 6 10 67 – – – – – 2016–2017 D-Kiekko Suomi-sarja 4 1 1 2 6 – – – – – JYP-Akatemia Mestis 41 0 5 5 38 – – – – – 2017–2018 Chamonix HC Ranska 18 0 2 2 26 – – – – – Remparts de Tours Ranska I 10 0 6 6 6 5 1 2 3 8 2018–2019 Remparts de Tours Ranska I 26 4 11 15 30 – – – – – 2019–2020 Kiekko-Espoo Suomi-sarja 15 1 7 8 2 – – – – – 3 kautta yhteensä Mestis 133 9 14 23 160 6 0 2 2 2 1 kausi yhteensä Ranska 18 0 2 2 26 – – – – – ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1993 syntyneet Luokka:Elävät henkilöt
Punakaartin sota

Punakaartin sota on kaksiosainen Suomen sisällissodan aikaisia punaisten sotatoimia käsittelevä Jussi T. Lappalaisen kirjoittama teossarja, joka ilmestyi vuonna 1981. Kyseessä on ensimmäinen tieteellisesti laadittu kokonaisesitys punaisen Suomen sodankäynnistä. Teoksen kustansi opetusministeriön alainen punakaartin historiakomitea, joka perustettiin kesäkuussa 1967. Punakaartin sotahistoria annettiin Jussi T. Lappalaisen kirjoitettavaksi, ja lisäksi historiakomitea julkaisi kolme muuta projektin tuloksena syntynyttä tutkimusta vuosina 1982–1986. Suomen tietokirjailijat ry valitsi Punakaartin sodan vuonna 2014 julkaisemansa 100 merkittävän suomalaisen tietokirjan listalle. == Yleistä == Lappalainen toimi kirjan ilmestyessä Turun yliopiston Suomen historian apulaisprofessorina. Hän kävi tutkimustaan varten kolmen vuoden ajan läpi vanhempaa tutkimusta, punaisten asiakirjoja sekä muistitietoa. Varsinainen kirjoitustyö kesti kolme ja puoli vuotta, jonka jälkeen käsikirjoitus oli valmiina vuonna 1978. Ennen kirjan julkaisua sen kävivät vielä läpi professori L. A. Puntila, eversti K. J. Mikola, akateemikko Eino Jutikkala, professori Oscar Nikula sekä apulaisprofessori Erkki Lehtinen. Kirja sisältää myös 29 teosta varten piirrettyä karttaa, diagrammia ja taulukkoa, jotka on tehnyt Raili Laurila. == Kritiikki == Vaikka Punakaartin sotaa pidetään laadukkaana ja ainutlaatuisena tutkimuksena sai se osakseen myös rankkaa kritiikkiä vuonna 1993 ilmestyneessä professori Heikki Ylikankaan teoksessa Tie Tampereelle. Hänen mukaansa Lappalaisen historiankirjoitus tarjoaa siloitellun kuvan sodasta ja pimittää kaikki valkoisten heti taisteluiden jälkeen tekemät antautuneiden punaisten teloitukset. Ylikangas pitää tätä tarkoituksellisena pimityksenä. Hän kritisoi myös sitä, ettei kirjassa oteta kantaa vanhaan kiistaan sodan nimestä. Lappalaisen teoksessa ei kertaakaan mainita sodan nimeä. == Lähteet == Luokka:Suomalaiset sotahistorian tietokirjat Luokka:Kirjat Suomen sisällissodasta Luokka:Vuoden 1981 kirjat
Pale (kaupunki)

Pale () oli antiikin aikainen kaupunki ja kaupunkivaltio (polis) Kefallenian (nyk. Kefaloniá) saarella Kreikassa. Sen arkeologinen alue sijaitsee siitä nimensä saaneella Palikín alueella saaren länsiosassa. == Historia == Pale oli klassisella ja hellenistisellä kaudella yksi saaren neljästä kaupungista Samen, Kranen ja Pronnoin ohella. Kaupungit muodostivat tetrapoliin eli neljän kaupungin liiton. Kreikkalaisessa mytologiassa kaupunki sai nimensä kuningas Kefaloksen pojasta nimeltä Paleas. Palen huippukautta oli 400-luku eaa. Persialaissodissa vuonna 479 eaa. kaupungin tiedetään lähettäneen 200 hopliittia Plataiain taisteluun. Vuonna 435 eaa. se osallistui Korintin ja Korkyran väliseen meritaisteluun neljällä laivalla. Peloponnesolaissodassa Pale oli Ateenan puolella. Kaupungin tiedetään lyöneen omaa hopea- ja pronssirahaa, jonka kuvituksessa esiintyivät muun muassa kuningas Kefalos sekä Pegasos ja Persefone. Palen itsenäisyys päättyi vuonna 189 eaa., kun se antautui neuvotteluissa roomalaisille. Kefalonián saaren läntisin niemi Palikí on saanut nimensä kaupungista. == Rakennukset ja löydökset == Pale sijaitsi nykyisen Lixoúrin kaupungin pohjoispuolella. Sen akropolis eli linnavuori sijaitsi matalalla kukkulalla, joka tunnetaan nykyisin nimillä Paliókastro ja Ntoúri. Kukkula sijaitsee lähellä rannikkoa ja sen korkeus on noin 68 metriä meren pinnasta laskettuna. Kukkulalla tiedetään olleen kaupunginmuurin jäänteitä vielä 1600-luvulla. Nykyisin antiikkiset jäänteet ovat pääosin osana myöhempiä rakennuksia tai hajallaan kukkulan alueen maastossa. == Lähteet == == Aiheesta muualla == Luokka:Akarnanian kaupungit Luokka:Arkeologiset kohteet Kreikassa Luokka:Epiruksen provinssin kaupungit Luokka:Lixoúri
Pellana (täsmennyssivu)

Pellana (, ) tai Pellene () voi viitata seuraaviin paikkoihin Kreikassa: * Pellana eli Pellene, antiikin aikainen kaupunki Lakoniassa ** Pellána, nykyinen kylä Spártin kunnassa Lakonian alueyksikössä Peloponnesoksen alueella * Pellene eli Pellana, antiikin aikainen kaupunki Akhaiassa
Pleuron

Pleuron () oli antiikin aikainen kaupunki ja kaupunkivaltio (polis) Aitoliassa Kreikassa. Nimi viittaa oikeastaan kahteen kaupunkiin, Vanhaan Pleuroniin (, hē palaia Pleurōn) ja Uuteen Pleuroniin (, hē neōtera Pleurōn). Kummatkin sijaitsivat nykyisen Mesolóngin kunnan alueella. Uuden Pleuronin arkeologinen alue sijaitsee noin viisi kilometriä pohjoisluoteeseen Mesolóngin kaupungista. == Maantiede == Vanha Pleuron sijaitsi Kurios- (tai Kurion) vuoren juurella Akheloos- (nyk. Achelóos) ja Euenos-jokien (nyk. Évinos) välissä, länteen Kalydonista (). Uusi Pleuron sijaitsi Arakynthos-vuoren (nyk. Zygós) juurella (). Kaupunkivaltion alue tunnettiin nimellä Pleuronia. == Historia == Vanhan Pleuronin perusti alueella alun perin asunut kureettien heimo, jotka saivat nimensäkin Kurios-vuoresta. Kaupunki oli varhaisina aikoina Aitolian merkittävin Kalydonin ohella. Kureetit sotivat usein aitolialaisten ja Kalydonin kanssa, ja tämä esiintyy myös Homeroksen Iliaassa. Myöhemmin aiolialaiset ajoivat kureetit pois, ja kaupungista tuli aitolialainen. Iliaan laivaluettelossa se esiintyy jo yhtenä aitolialaisista kaupungeista, joka lähetti laivoja Troijan sotaan. Sodassa pleuronlaisia johti aitolialainen Thoas, Oineuksen poika. Kaupungin nimen esitettiin myöhemmässä kreikkalaisessa mytologiassa tulleen heeros Pleuronista, joka oli Aitoloksen poika, ikään kuin kaupunki olisi aina ollut aitolialainen. Myyteissä kaupungin hallitsijana esiintyy myös Thestios, joka esitettiin joko Oineuksen veljenä tai Pleuronin jälkeläisenä. Joskus kaupungin kuninkaana esiintyy Oineus itse. Kaupungin vaiheista historiallisella ajalla tiedetään vain vähän. Makedonian Demetrios II tuhosi kaupungin noin 239–229 eaa. Tämän jälkeen sen asukkaat perustivat Uuden Pleuronin. 100-luvulla eaa. kaupunki oli osa Akhaian liittoa, ja se anoi Roomalta suojelua jonkin verran ennen Korintin tuhoamista vuonna 146 eaa. Pleuronista oli kotoisin runoilija Aleksanteri Aitolialainen. == Rakennukset ja löydökset == Vanhasta Pleuronista on tehty vain vähän siihen mahdollisesti liittyviä löytöjä. Uusi Pleuron oli ympäröity kaupunginmuureilla, jotka ovat säilyneet suhteellisen hyvin. Ne rakennettiin noin 230 eaa. Muureissa oli seitsemän porttia ja 31 tornia. Kaupungin akropolis eli yläkaupunki sijaitsi huipulla kaupungin pohjoislaidalla, ja alakaupunki rinteessä olevalla tasanteella sen eteläpuolella, noin 243 metrin korkeudella merenpinnasta. Kaupungin agoran paikka on tunnistettu. Sen laidalla oli pohjois- eteläsuunnassa rakennettu stoa eli pylväshalli, jonka pituus oli noin 62 metriä. Kaupungissa oli Athenelle omistettu temppeli, jonka paikalla rakennettiin bysanttilaisella kaudella pieni kirkko. Teatteri sijaitsi kaupungin lounaisosassa niin, että sen proskenion oli kiinni kaupunginmuurin länsisivussa. Se oli rakennettu samaan aikaan muurien kanssa. Muihin löytöihin lukeutuvat muun muassa gymnasion, joukko muita julkisia ja yksityisiä rakennuksia sekä noin 30 x 20 metriä kooltaan oleva vesisäiliö, jossa on viisi allasta. Kaupungin hautausmaat on löydetty sen eteläpuolelta. == Lähteet == == Aiheesta muualla == Luokka:Aitolian kaupungit Luokka:Arkeologiset kohteet Kreikassa Luokka:Mesolóngi
Poikilassos

Poikilassos () eli Poikilasion () () oli antiikin aikainen kaupunki Kreetan saarella Kreikassa. Sen arkeologinen alue sijaitsee Sfakián kunnassa Kreetan etelärannikolla Soúgian ja Agía Roumélin kylien puolessa välissä nykyisin nimellä Voukelási tunnetulla alueella. Poikilassos perustettiin viimeistään arkaaisella kaudella ja se kukoisti klassisella ja hellenistisellä kaudella. 200-luvulla eaa. kaupunki oli osa vuoriston kaupunkivaltioiden liittoa, johon kuuluivat myös Elyros, Hyrtakina, Lissos, Syia ja Tarrha. Kaupunki hylättiin roomalaisella kaudella. Poikilassoksen akropolis eli yläkaupunki sijaitsi noin 400 metriä korkealla kukkulalla. Rannikolta on löydetty kahden rakennuksen, todennäköisesti temppelin, jäänteet. Kaupungin oletetaan toimineen Elyroksen kaupungin satamana. == Lähteet == Luokka:Antiikin Kreetan kaupungit Luokka:Arkeologiset kohteet Kreetalla Luokka:Sfakiá